* Il-kawżi ċivili u kummerċjali kontenzjużi jikkonċernaw tilwim bejn partijiet, pereżempju tilwim dwar kuntratti, skont il-metodoloġija tas-CEPEJ. B'kuntrast għal dan, il-kawżi ċivili (u kummerċjali) mhux kontenzjużi jikkonċernaw proċedimenti mhux ikkontestati, pereżempju, ordnijiet ta’ ħlas mhux ikkontestati. Il-kawżi kummerċjali huma indirizzati minn qrati kummerċjali speċjali f’xi pajjiżi, u ttrattati minn qrati (ċivili) ordinarji f’oħrajn. EL: Bidliet fil-metodoloġija ntrodotti fl-2014. IT: Fl-2013 ġiet introdotta klassifikazzjoni differenti ta' kawżi ċivili, għalhekk it-tqabbil bejn snin differenti jista' jwassal għal konklużjonijiet żbaljati.

* Skont il-metodoloġija tas-CEPEJ, din il-kategorija tinkludi l-kawżi ċivili u kummerċjali kontenzjużi u mhux kontenzjużi kollha, il-kawżi tar-reġistru tal-artijiet u tan-negozju mhux kontenzjużi, kawżi tar-reġistru oħrajn, kawżi mhux kontenzjużi oħrajn, il-kawżi tal-liġi amministrattiva u kawżi oħrajn mhux kriminali. IT: Fl-2013, ġiet introdotta klassifikazzjoni differenti ta' kawżi ċivili, għalhekk it-tqabbil ta' snin differenti jista' jwassal għal konklużjonijiet żbaljati. DK: Ambjent tan-negozju mtejjeb allegatament jispjega li l-qrati fil-livelli kollha rċivew inqas kawżi.

* Il-paraguni għandhom isiru b'attenzjoni peress li xi Stati Membri irrappurtaw xi bidliet fil-metodoloġija għall-ġbir jew il-kategorizzazzjoni tad-data (CZ, EE, IT, CY, LV, HU, SI, FI). Bidliet fil-kawżi li jidħlu allegatament jispjegaw il-varjazzjonijiet f'LT u SK. LV: Fatturi esterni u interni bħal proċedimenti ġodda ta' insolvenza allegatament kellhom impatt fil-varjazzjonijiet.PT: Data mhijiex disponibbli minħabba limitazzjonijiet tekniċi.

* Il-kawżi ċivili (u kummerċjali) kontenzjużi jikkonċernaw tilwim bejn partijiet, pereżempju tilwim dwar kuntratti, skont il-metodoloġija tas-CEPEJ. Min-naħa l-oħra, il-kawżi ċivili (u kummerċjali) mhux kontenzjużi jikkonċernaw proċedimenti mhux ikkontestati, pereżempju, ordnijiet ta’ ħlas mhux ikkontestati. Il-kawżi kummerċjali huma indirizzati minn qrati kummerċjali speċjali f’xi pajjiżi, u ttrattati minn qrati (ċivili) ordinarji f’oħrajn. Il-paraguni għandhom isiru b’ċertu ħsieb għaliex xi Stati Membri rrappurtaw bidliet fil-metodoloġija għall-ġbir tad-data jew kategorizzazzjoni (CZ, EE, EL, ES, HR, IT, CY, LV, LU, HU, RO, SI, FI) jew għamlu twissijiet dwar il-kompletezza tad-data li jaf ma tkoprix l-istati federali kollha jew lill-qrati kollha (DE, LU). CZ u SK jirrappurtaw li mhuwiex possibbli jindividwaw in-numru ta' kawżi pendenti fil-prim istanza, peress li l-kawżi jiġu kkunsidrati pendenti sakemm ma jkunx possibbli li jsir proċediment ulterjuri. Qabel 2014, NL ippreżentat żmien għat-tlestija ponderat, mhux ikkalkulat mis-CEPEJ. PT: Id-data għall-2014 ma kinitx disponibbli minħabba restrizzjonijiet tekniċi.

* Skont il-metodoloġija tas-CEPEJ, din il-kategorija tinkludi l-kawżi ċivili u kummerċjali kontenzjużi u mhux kontenzjużi kollha, il-kawżi tar-reġistru tal-artijiet u tan-negozju mhux kontenzjużi, kawżi tar-reġistru oħrajn, kważi mhux kontenzjużi oħrajn, il-kawżi tal-liġi amministrattiva u kawżi oħrajn mhux kriminali. Il-paraguni għandhom isiru b’ċertu ħsieb għaliex xi Stati Membri rrappurtaw bidliet fil-metodoloġija għall-ġbir tad-data jew kategorizzazzjoni (CZ, EE, HR, IT, CY, LV, HU, RO, SI, FI). CZ u SK jirrapportaw li mhuwiex possibbli li jiġu individwati n-numru ta' kawżi pendenti fil-prim'istanza, peress li l-kawżi huma kkunsidrati pendenti sakemm l-ebda proċediment ieħor ma jkun possibbli. PT: Mhemmx data disponibbli minħabba limitazzjonijiet tekniċi.

* Il-paraguni għandhom isiru b'attenzjoni peress li xi Stati Membri rrappurtaw xi bidliet fil-metodoloġija għall-ġbir tad-data jew il-kategorizzazzjoni (CZ, EE, EL, IT, CY, LV, HU, RO, SI, FI) jew għamlu twissijiet dwar il-kompletezza tad-data li jaf ma tkoprix l-istati federali kollha jew lill-qrati kollha (DE, LU). Bidliet fil-kawżi li jidħlu allegatament jispjegaw il-varjazzjonijiet fid-DK, EL, u ES. CZ u SK jirrappurtaw li mhuwiex possibbli jindividwaw in-numru ta' kawżi pendenti fil-prim'istanza, peress li l-kawżi jiġu kkunsidrati pendenti sakemm ma jkunx possibbli li jsir proċediment ulterjuri. PT: Id-data għall-2014 ma kinitx disponibbli minħabba restrizzjonijiet tekniċi.

* Il-paraguni għandhom isiru b'attenzjoni peress li xi Stati Membri irrappurtaw xi bidliet fil-metodoloġija għall-ġbir jew il-kategorizzazzjoni tad-data (CZ, EE, IT, CY, LV, HU, RO, SI, FI). CZ u SK jirrappurtaw li mhuwiex possibbli jindividwaw in-numru ta' kawżi pendenti fil-prim'istanza, peress li l-kawżi jiġu kkunsidrati pendenti sakemm ma jkunx possibbli li jsir proċediment ulterjuri. ES: Bidliet fil-kawżi li jidħlu allegatament jispjegaw il-varjazzjonijiet. PT: Data mhijiex disponibbli minħabba limitazzjonijiet tekniċi.

* Il-paraguni għandhom isiru b'attenzjoni peress li xi Stati Membri rrappurtaw xi bidliet fil-metodoloġija għall-ġbir tad-data jew fil-kategorizzazzjoni (CZ, EE, EL, IT, CY, LV, HU, SI, FI) jew għamlu twissijiet dwar il-kompletezza tad-data li jaf ma tkoprix l-istati federali kollha jew lill-qrati kollha (DE, LU). NL: Qabel l-2014, ingħata żmien għat-tlestija ponderat, mhux ikkalkulat mis-CEPEJ. LU: L-introduzzjoni tal-metodi tal-istatistiċi l-ġodda allegatament tispjega l-varjazzjonijiet. IE: Prattiċi storiċi fir-reġistrazzjoni tal-kawżi ċivili pendenti allegatament jispjegaw ir-riżultati l-baxxi. PT: Id-data għall-2014 ma kinitx disponibbli minħabba restrizzjonijiet tekniċi.

Grafika 13 Insolvenza: Żmien meħtieġ biex tissolva l-insolvenza* (fi snin) (sors: Il-Bank Dinji: Twettiq ta’ Negozju)

* Iż-żmien għall-kredituri biex jirkupraw il-kreditu tagħhom. Il-perjodu ta’ żmien jibda mill-inadempjenza tal-kumpanija sal-ħlas ta’ parti mill-flus jew tal-ammont ta' flus kollu dovut lill-bank. It-tattiċi ta' dewmien potenzjali mill-partijiet, bħall-preżentazzjoni ta' appelli dilatorji jew talbiet għal estensjoni, jittieħdu inkunsiderazzjoni. Id-data hija derivata minn tweġibiet għall-kwestjonarji mill-prattikanti lokali tal-insolvenza u vverifikati permezz ta' studju tal-liġijiet u r-regolamenti, kif ukoll informazzjoni pubblika dwar sistemi ta' insolvenza. Data miġbura f'Ġunju ta' kull sena.

Grafika 14 Kompetizzjoni: Tul medju tal-kawżi ta' stħarriġ ġudizzjarju kontra deċiżjonijiet tal-awtoritajiet nazzjonali ta' kompetizzjoni li japplikaw l-Artikoli 101 u 102 TFUE* (fil-prim istanza/f'jiem) (sors: Il-Kummissjoni Ewropea man-Netwerk Ewropew ta' Kompetizzjoni)

Wieħed mill-aspetti prinċipali ta' ambjent ta' negozju attraenti hija l-applikazzjoni korretta tal-liġi tal-kompetizzjoni. Dan huwa essenzjali biex jiġi żgurat li n-negozji jkunu jistgħu jikkompetu fuq l-istess livell. L-istħarriġ ġudizzjarju tad-deċiżjonijiet tal-awtoritajiet nazzjonali tal-kompetizzjoni fil-prim istanza jidhru li jieħdu iktar fit-tul meta jitqabblu maż-żmien għar-riżoluzzjoni fil-kawżi amministrattivi (Grafika 6) jew fil-kawżi ċivili, kummerċjali, amministrattivi u kawżi oħra inġenerali (Grafika 4). Probabbilment, dawn ir-riżultati jindikaw il-kumplessità u l-importanza ekonomika tal-kawżi meta tkun ġiet applikata l-liġi tal-kompetizzjoni tal-UE.

* L-ebda kawża ma ġiet identifikata f'dan il-perjodu fil-BG, EE, CY, MT. IE: Ix-xenarju definit biex tinkiseb id-data f'din il-Grafika ma japplikax (l-awtorità nazzjonali tal-kompetizzjoni m'għandhiex is-setgħa li tieħu deċiżjonijiet bl-applikazzjoni tal-Artikoli 101 u 102 TFUE). AT: Ix-xenarju ma japplikax b'mod dirett; id-data tinkludi l-kawżi kollha deċiżi mill-Qorti Cartel li jinvolvu l-ksur tal-Artikoli 101 u 102 tat-TFUE. Iż-żmien meħtieġ biex jissolvew il-kawżi ta' stħarriġ ġudizzjarju ġie kkalkulat fuq il-bażi tat-tul tal-kawżi meta ttieħdet deċiżjoni tal-qorti fis-sena ta' referenza. L-Istati Membri huma ppreżentati fuq il-bażi tat-tul medju peżat tal-proċedimenti ġudizzjarji waqt dawn it-tliet snin. In-numru ta' kawżi rilevanti għal kull Stat Membru jvarja, iżda f'ħafna kawżi dan in-numru huwa baxx (inqas minn tlieta fis-sena). Dan jista' jagħmel it-tul medju dipendenti fuq it-tul ta' kawża waħda eċċezzjonalment twila jew qasira u jirriżulta f'varjazzjonijiet kbar minn sena għal oħra (eż. BE, DE, PL, UK). Xi wħud mill-itwal kawżi involvew referenza għal deċiżjoni preliminari lill-Qorti tal-Ġustizzja tal-Unjoni Ewropea (eż. CZ).

Grafika 15 Komunikazzjonijiet elettroniċi: Tul medju tal-kawżi ta' stħarriġ ġudizzjarju kontra deċiżjonijiet tal-awtoritajiet nazzjonali regolatorji li japplikaw il-liġi tal-UE dwar il-komunikazzjonijiet elettroniċi* (prim istanza/f'jiem) (sors: Il-Kummissjoni Ewropea mal-Kumitat tal-Komunikazzjonijiet)

Il-leġiżlazzjoni dwar il-komunikazzjonijiet elettroniċi timmira li tagħmel is-swieq relatati iktar kompetittivi u tiġġenera investiment, innovazzjoni u tkabbir. L-infurzar effettiv ta' din il-leġiżlazzjoni huwa essenzjali wkoll biex jikseb il-miri ta' prezzijiet iktar baxxi għaċ-ċittadini, servizzi ta' kwalità aħjar u iktar trasparenza. B'mod ġenerali, it-tul medju biex jiġu solvuti l-kawżi ta' stħarriġ ġudizzjarju fil-liġi tal-komunikazzjonijiet elettroniċi fil-prim istanza jidhru itwal mit-tul medju biex jiġu solvuti kawżi ċivili, kummerċjali, amministrattivi u oħrajn (Grafika 4). Paragun mal-kawżi tal-liġi tal-kompetizzjoni (Grafika 14) u tal-protezzjoni tal-konsumatur (Grafika 17) juri diverġenzi ikbar fit-tul medju fil-grupp ta' kawżi li jikkonċerna l-komunikazzjonijiet elettroniċi. Probabbilment, dan huwa minħabba l-ispettru wiesgħa ta' kawżi koperti minn din il-kategorija, li jvarjaw minn reviżjonijiet estensivi ta' "analiżi tas-swieq" għal kwistjonijiet iffukati fuq il-konsumatur.

* L-ebda kawża ma ġiet identifikata f'dan il-perjodu fil-LU u fil-LV, l-ebda kawża fil-FI fl-2013, l-ebda kawża fl-IE u f'MT fl-2014. In-numru ta' kawżi rilevanti ta' stħarriġ ġudizzjarju jvarja skont l-Istat Membru. F'xi kawżi, in-numru limitat ta' kawżi rilevanti (BE, EE, IE, CY, LT, UK) jfisser li kawżi b'tul ta' żmien twil ħafna jistgħu jaffettwaw b'mod konsiderevoli l-medja. AT: Fl-2013 kien hemm numru eċċezzjonalment kbir ta' kawżi kumplessi tal-analiżi tas-suq biex jiġu deċiżi mill-qorti rilevanti. DK: korp kważi ġudizzjarju huwa inkarigat mill-appelli tal-prim istanza. Fl-ES, AT, PL qrati differenti huma inkarigati skont is-suġġett tal-kawża.

Grafika 16 Trademark Komunitarja: Tul medju tal-kawżi ta' ksur tat-trademark komunitarja* (prim istanza/f'jiem) (sors: Il-Kummissjoni Ewropea mal-Osservatorju Ewropew dwar il-ksur tad-drittijiet tal-proprjetà intellettwali)

Id-drittijiet ta' proprjetà intellettwali huma essenzjali biex jistimulaw l-investiment fl-innovazzjoni. Mingħajr mezzi effettivi ta' infurzar tad-drittijiet tal-proprjetà intellettwali, l-innovazzjoni u l-kreattività huma skorraġuti u l-investiment jispiċċa. Għalhekk, il-Grafika 16 tippreżenta data dwar iż-żmien meħtieġ għall-qrati nazzjonali biex jieħdu deċiżjoni f'kawżi li jikkonċernaw ksur tal-iktar titolu komuni ta' proprjetà intellettwali tal-UE - Trademark Komunitarja. Il-leġiżlazzjoni tal-UE dwar it-trademarks Komunitarji tagħti rwol sinifikanti lill-qrati nazzjonali, li jaġixxu bħala qrati tal-Unjoni u jieħdu deċiżjonijiet li jaffettwaw it-territorju tas-suq uniku. Id-data turi differenzi fuq perjodu ta' żmien medju ta' dawn il-kawżi fi Stati Membri differenti, li jistgħu jkollhom impatt fuq id-detenturi tat-trademarks Komunitarji li qiegħdin ifittxu rimedju ġudizzjarju f'kawżi ta' allegat ksur.

* HR: L-ebda kawża ma ġiet identifikata f'dan il-perjodu. L-ebda kawża ma ġiet identifikata fil-LU u fl-IE fl-2012, fil-LT fil-2013 u fl-EE u fil-FI fl-2014. It-tul medju tal-kawżi ġie kkalkulat fuq il-bażi ta' data statistika, fejn disponibbli, jew kampjun ta' kawżi. L-Istati Membri huma organizzati fuq il-bażi tat-tul medju peżat tal-proċedimenti ġudizzjarji waqt dawn it-tliet snin. DK: Id-data mogħtija għall-2012 u l-2013 tinkludi l-kawżi kollha li għandhom x'jaqsmu mat-trademarks. EL: Id-data għall-2014 hija medja kkalkulata ibbażata fuq data minn qrati differenti. Intużaw stimi mill-qrati għad-data fid-DE, ES, PT, SE. In-numru ta' kawżi rilevanti jvarja skont l-Istat Membru. In-numru ta' kawżi rilevanti kien limitat (inqas minn ħamsa) fil-LT fl-2012, fl-EE u fil-FI fl-2012 u fl-2013, fl-IE u fil-LU fl-2013 u fl-2014, fl-HU fl-2012 u fl-2014. Dan jista' jagħmel it-tul medju dipendenti fuq it-tul ta' kawża waħda eċċezzjonalment twila jew qasira u jirriżulta f'varjazzjonijiet kbar minn sena għal oħra.

Grafika 17 Protezzjoni tal-konsumatur: Tul medju tal-kawżi ta' stħarriġ ġudizzjarju kontra deċiżjonijiet tal-awtoritajiet tal-protezzjoni tal-konsumatur li japplikaw il-liġi tal-UE* (prim istanza/f'jiem) (sors: Il-Kummissjoni Ewropea man-Netwerk ta' Kooperazzjoni tal-Protezzjoni tal-Konsumatur)

L-infurzar effettiv tal-liġi tal-konsumatur tal-UE jiżgura li l-konsumaturi jibbenefikaw mid-drittijiet tagħhom u li l-kumpaniji li jiksru r-regoli tal-konsumatur ma jiksbux vantaġġi mhux ġusti. L-awtoritajiet tal-protezzjoni tal-konsumatur u l-qrati għandhom rwol importanti fl-infurzar tal-liġi tal-konsumatur tal-UE. Ix-xenarju ta' hawn taħt ikopri lill-Istati Membri fejn l-awtoritajiet tal-protezzjoni tal-konsumatur għandhom is-setgħa li jadottaw deċiżjonijiet li jiddikjaraw ksur tal-liġi tal-konsumatur. Il-kawżi trattati mill-awtoritajiet tal-konsumatur ta' spiss jikkonċernaw kwistjonijiet importanti tal-konsumatur. Stħarriġ ġudizzjarju li jdum ħafna jista' jtawwal ir-riżoluzzjoni tal-ksur possibbli tal-liġi tal-konsumatur, li tista' taffettwa serjament lill-konsumaturi u n-negozji.